Andreas Mørch

Andreas Mørch (født 17. juni 1756 i Hurum, død 13. september 1834  samme sted) var norsk prest og antikvar. Han tok teologisk embetseksamen i 1783 og var frem til 1795 personlig kapellan for sin far, Jens Mørch, i Hurum. Fra 1796 til 1804 var han residerende kapellan i Ringsaker, før han i 1805 kom tilbake til Hurum som sogneprest, et embete han satt i helt til sin død.

Mørch var en ivrig samler av oldsaker, naturalier og manuskripter. I 1815 ble han innvalgt i Det kongelige danske Selskab for Fædrelandets Historie og Sprog. Erich Christian Werlauff skriver om ham at «han var en ivrig samler af alt, hvad der angik Norges Historie, men uden synderlig Kritik».

Hans etterlatte papirer ligger i Riksarkivet, mens deler av hans store gjenstandssamling gikk inn i Universitetets Oldsaksamling.

Referanser 

Norske antikvarer
Norske lutherske prester
Personer fra tidligere Hurum kommune
Personer fra Asker kommune
Fødsler i 1756
Dødsfall i 1834